Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A korábbi beszámolókban már részletesen szóltunk arról, hogy milyen kedvezõ változásokat várunk a nemzeti és etnikai kisebbségek jogairól szóló 1993. évi LXXVII. törvény (Nektv.) módosításától, és ismertettük azokat a problémákat,
Paragraph Index: 276

A korábbi beszámolókban már részletesen szóltunk arról, hogy milyen kedvezõ változásokat várunk a nemzeti és etnikai kisebbségek jogairól szóló 1993. évi LXXVII. törvény (Nektv.) módosításától, és ismertettük azokat a problémákat, amelyekre megoldást kínál az új szabályozás. Egyidejûleg azonban felhívtuk a figyelmet arra is, hogy az Országgyûlés által tárgyalt törvényjavaslatnak vannak olyan hiányosságai, amelyeket szükséges lenne módosító indítványokkal orvosolni. Sajnálatos módon erre a korrekcióra nem került sor, mert a kormány és a képviselõcsoportok elsõdlegesen a választójogi kérdésekre összpontosítottak. Ennek következtében az elfogadott törvény egyes rendelkezései pontatlanok, sõt nyilvánvaló kodifikációs hibák is találhatók a normaszövegben1. A beszámolóban még nem vállalkozhatunk arra, hogy átfogó képet adjunk az új szabályozás alkalmazásának tapasztalatairól. Jelezni szeretnénk azonban azokat a hiányosságokat, amelyek kiküszöbölése csak további jogalkotás útján lesz lehetséges. 1.1. A törvénymódosítás hatálybalépése Az Alkotmánybíróság a jogbiztonság elvébõl következõ alkotmányos követelményként határozta meg, hogy a jogalkotás, s ennek részeként a jogszabályok módosítása – és hatálybaléptetése – ésszerû rendben történjék, a módosítások egyértelmûen követhetõek és áttekinthetõek legyenek mind a jogalanyok, mind a jogalkalmazó szervek számára. Ez az alkotmányossági elvárás nem teljesült maradéktalanul. Számos kisebbségi önkormányzat és több közigazgatási hivatal fordult hozzánk amiatt, hogy a törvénymódosítás hatályba léptetõ rendelkezései többféleképpen is értelmezhetõk. 2007/67/II. szám 1 A kisebbségi joganyag módosításának elõkészítése hónapokon keresztül zajlott. Az Országgyûlés felkérésének eleget téve magam és munkatársaim rendszeresen részt vettünk az egyeztetéseken, és javaslatokkal, észrevételekkel segítettük a törvényjavaslat kidolgozását. A normaszöveg megfogalmazásában azonban nem mûködtünk közre, a kodifikátori munkálatokat a minisztériumi szakértõk végezték. A kisebbségi önkormányzati képviselõk választásáról, valamint a nemzeti és etnikai kisebbségekre vonatkozó egyes

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes